32006R1010
L 180/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1010/2006 НА КОМИСИЯТА
от 3 юли 2006 година
относно някои извънредни мерки за подкрепа на пазара в сектора на яйцата и птичето месо в някои държави-членки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2771/75 на Съвета от 29 октомври 1975 г. относно общата организация на пазара на яйца (1), и по-специално член 14, параграф 1, буква б), първа алинея от него,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (2), и по-специално член 14, параграф 1, буква б), първа алинея от него,
като има предвид, че:
(1)
Поради случаите на силно патогенна инфлуенца по птиците (Н5N1) в райони близо до Общността от пролетта на 2005 г. консумацията на птиче месо и, в по-малка степен, на яйца, падна забележимо в някои държави-членки.
(2)
Резкият и съществен пад в консумацията на птиче месо доведе до пад в цените. Като резултат пазарът на птиче месо изпита сериозен разрив.
(3)
Тъй като този сериозен разрив на пазара е пряко свързан със загубата на потребителско доверие, възникнало от рисковете за здравето на животните, е оправдано, по молба на съответната държава-членка, да се приемат извънредни мерки за подкрепа на пазара, така както е посочено в член 14 от Регламент (ЕИО) № 2771/75 и член 14 от Регламент (ЕИО) № 2777/75, и да се предостави помощ, за да се компенсират част от финансовите загуби вследствие унищожаването на яйца за люпене или на пилета, ранното частично клане на развъдни стада, временния пад в производството или клането на ярки достатъчно зрели да снасят яйца, като се отчитат превантивните мерки за биологична безопасност, наложени от някои държави-членки.
(4)
Компенсацията, заплащана за яйца за люпене, които се преработват до яйчни продукти, трябва да е по-малка от тази за яйца за люпене, които се унищожават.
(5)
Максималните количества, приемливи за финансова компенсация по отношение на всяка извънредна мярка за подкрепа на пазара следва да се определят от Комисията след щателно разглеждане на молбите, получени от държавите-членки.
(6)
Мерките, предвидени в съответствие с член 14 от Регламент (ЕИО) № 2771/75 и с член 14 от Регламент (ЕИО) № 2777/75, са в сила от 11 май 2006 г. Поради това настоящият регламент следва също да е в сила от тази дата.
(7)
Мерките, предвидени в настоящия регламент, са в съответствие със становището на Управителния комитет по птиче месото и яйцата,
ПРИЕ НАСТОЯЩИЯ РЕГЛАМЕНТ:
Член 1
1. Унищожаването на яйца за люпене, попадащи в кодове по КН 0407 00 11 и0407 00 19, се разглежда като извънредна мярка за подкрепа на пазара в съответствие с член 14 от Регламент (ЕИО) № 2771/75.
2. Компенсацията е платима по отношение на всяка заинтересована държава-членка за унищожаването, посочено в параграф 1, под условие както на максимален брой птици, определен в приложение I, така и на там посочените срокове.
Максималното ниво на компенсация се установява като еднообразна ставка, а именно:
а)
0,14 EUR на яйце на „стандартно пиле“ за люпене, попадащо в код по КН 0407 00 19;
б)
0,23 EUR на яйце на „отглеждано на открито пиле“ за люпене, попадащо в код по КН 0407 00 19;
в)
0,23 EUR на яйце за люпене на токачка, попадащо в код по КН 0407 00 19;
г)
0,35 EUR на патешко яйце за люпене, попадащо в код по КН 0407 00 19;
д)
0,66 EUR на пуешко яйце за люпене, попадащо в код по КН 0407 00 11;
е)
1,20 EUR на гъше яйце за люпене, попадащо в код по КН 0407 00 11;
Член 2
1. Преработката на яйца за люпене, включени в код по КН 0407 00 19, се разглежда като извънредна мярка за подкрепа на пазара в съответствие с член 14 от Регламент (ЕИО) № 2771/75.
2. Компенсацията е платима по отношение на всяка заинтересована държава-членка за преработката, посочена в параграф 1, под условие както на максимален брой птици, определен в приложение II, така и на посочените там срокове.
Максималното ниво на компенсация е такова, каквото е предвидено в член 1, параграф 2, във всеки случай минус 0,03 EUR на яйце за люпене или минус 0,03 EUR спрямо продажната цена, ако последната превишава 0,03 EUR.
Член 3
1. Унищожаването на яйца, включени в кодове по КН 0105 11, 0105 12 и 0105 19, се разглежда като извънредна мярка за подкрепа на пазара в съгласие с член 14 от Регламент (ЕИО) № 2777/75.
2. Компенсацията е платима по отношение на всяка заинтересована държава-членка за унищожаването, посочено в параграф 1, под условие както на максимален брой птици, определен в приложение III, така и на там посочените срокове.
Максималното ниво на компенсация се установява като еднообразна ставка, а именно:
а)
0,24 EUR на пиленце за „пиле“;
б)
0,40 EUR на пиленце за „токачка“;
в)
0,54 EUR на пиленце за „патица“;
г)
0,85 EUR на пиленце за „пуйка“;
д)
1,50 EUR на пиленце за „гъска“;
Член 4
1. Клането на част от развъдното стадо, ако бъде изтеглено напред със шест седмици или повече, за да се намали производството на яйца за люпене, попадащи под кодове по КН 0105 92 00, 0105 93 00, 0105 99 10, 0105 99 20, 0105 99 30 и 0105 99 50, се разгледа като извънредна мярка за подкрепа на пазара съгласно член 14 от Регламент (ЕИО) № 2777/75, при условие че след това никаква птица няма да бъде вкарана в производство във въпросния участък през този период.
2. Компенсацията е платима по отношение на всяка заинтересована държава-членка за ранното клане, посочено в параграф 1, под условие както на максимален брой птици, определен в приложение IV, така и на там посочените срокове.
Максималното ниво на компенсация се установява като еднообразна ставка, а именно:
а)
3,2 EUR на кокошка за разплод, попадаща в кодове по КН 0105 92 00 и 0105 93 00;
б)
3,2 EUR на патица за разплод, попадаща в код по КН 0105 99 10;
в)
30 EUR на гъска за разплод, попадаща в код по КН 0105 99 20;
г)
15 EUR на пуйка за разплод, попадаща в код по КН 0105 99 30;
д)
5 EUR на токачка за разплод, попадаща в код по КН 0105 99 50;
Член 5
1. Доброволното продължение на унищожаването (депопулация) извън триседмичния период се разглежда като извънредна мярка за подкрепа на пазара в съответствие с член 14 от Регламент (ЕИО) № 2777/75, при условие че никоя птица няма да се вкара след това в производството през време на този период.
2. Компенсацията е платима по отношение на всяка заинтересована държава-членка за ранното клане, на квадратен метър и на депопулация, свръх трите седмици за птицеферми, под условие както на максимална повърхностна площ, определена в приложение V, така и на посочените там крайни срокове, за продължението на периода на депопулация, така както е посочено в параграф 1.
Максималното ниво на компенсация се установява като еднообразна ставка, а именно:
а)
0,46 EUR/m2 на седмица, по отношение на ферми за бройлери;
б)
0,41 EUR/m2 на седмица, по отношение на ферми за пуйки;
в)
0,62 EUR/m2 на седмица, по отношение на ферми за патици;
г)
0,41 EUR/m2 на седмица, по отношение на ферми за токачки;
3. Държавите-членки, които вече са предоставили компенсация за съответните повърхности площи, гарантират че всякакви суми, които са вече платени на национално ниво, се изваждат от компенсация, предвидена в параграф 2.
Член 6
1. Доброволното намаляване на производството, като се разполагат по-малко пиленца, за да се намали плътността, се разглежда като извънредна мярка за подкрепа на пазара в съответствие с член 14 от Регламент (ЕИО) № 2777/75.
2. Компенсацията е платима по отношение на всяка заинтересована държава-членка на бройка птица, с която действителното производство падне под това на нормалния производствен цикъл във всеки конкретен производствен обект, под условие както на максималния брой птици, определен в приложение VI, така и на посочените там крайни срокове.
Максималното ниво на компенсация се установява като еднообразна ставка, а именно:
а)
0,20 EUR/m2 на птица, по отношение на ферми за бройлери;
б)
1,24 EUR/m2 на птица, по отношение на ферми за пуйки;
в)
0,75 EUR/m2 на птица, по отношение на ферми за патици;
г)
0,40 EUR/m2 на птица, по отношение на ферми за токачки;
Член 7
1. Ранното клане на ярки, достатъчно зрели да снасят яйца, се разглежда като извънредна мярка за подкрепа на пазара в съответствие с член 14 от Регламент (ЕИО) № 2777/75.
2. Компенсацията е платима, по отношение на всяка заинтересована държава-членка, за клането, посочено в параграф 1, под условие както на максимален брой птици, определен в приложение VII, така и на там посочените срокове.
Максималното ниво на компенсация се установява като еднообразна ставка, а именно: 3,2 EUR на ярка, достатъчно зряла да снася яйца.
Член 8
Държавите-членки, които са съобщили на Комисията сумите за частична компенсация, които са по-ниски от платимите съгласно членове 1-7, трябва да се ограничат до количествата, които са съобщили.
Член 9
Оперативното събитие по отношение на коефициента на конверсия за помощта, посочена в настоящия регламент, е първият работен ден през май 2006 г.
Коефициентът на конверсия, който ще се използва, е последният фиксиран коефициент от Европейската централна банка преди оперативното събитие.
Член 10
Разходите, направени от държавите-членки по отношение на плащанията, посочени в членове 1-7, не са приемливи за финансиране от Общността в съответствие с член 14 от Регламент (ЕИО) № 2771/75 и член 14 от Регламент (ЕИО) № 2777/75, освен ако държавите-членки не направят плащания на реципиентите преди 31 декември 2006 г.
Член 11
Настоящият регламент влиза в сила в деня на публикуването му в Официален вестник на Европейския съюз.
Той се прилага от 11 май 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 юли 2006 година.